**„Битка“**

Игралиште у облику правоугаоника подељено је на два дела. Формирати две групе – екипе, и сваком ученику дати лопту (тенис или било коју другу). Свака екипа има свој део простора за игру. На знак учитеља сви ученици почињу бацати лопте у противничко поље (није циљ погодак). Убачене лопте се одмах враћају у противничко поље и настаје борба да екипа има што мање лопти на свакој половини игралишта. После извесног времена учитељ нагло зауставља игру, па се броје лопте на једном и другом делу терена. Победила је екипа која је имала мање лопти на свом делу терена у тренутку прекида игре. Игра се понавља више пута.